ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กน ๒/๒๕๔๙เรื่องหลักเกณฑ์ วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(ฉบับที่๔)[๑] อาศัยอำนาจตามความในมาตรา ๗ (๒) และ (๓) และมาตรา๓๕ (๗) และ (๘) แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับการซื้อขายสินค้าเกษตรล่วงหน้าจึงออกประกาศดังต่อไปนี้ข้อ ๑ ในประกาศนี้ประกาศคณะกรรมการกำกับการซื้อขายสินค้าเกษตรล่วงหน้าที่ กน ๕/๒๕๔๗ และที่แก้ไขเพิ่มเติม หมายความว่าประกาศคณะกรรมการกำกับการซื้อขายสินค้าเกษตรล่วงหน้า ที่ กน ๕/๒๕๔๗ เรื่องหลักเกณฑ์วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๑๔ ตุลาคม พ.ศ. ๒๕๔๗ซึ่งแก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้า ที่ กน๓/๒๕๔๘ เรื่อง หลักเกณฑ์ วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๒) ลงวันที่ ๗ มีนาคม พ.ศ. ๒๕๔๘และประกาศคณะกรรมการกำกับการซื้อขายสินค้าเกษตรล่วงหน้า ที่ กน ๕/๒๕๔๘ เรื่องหลักเกณฑ์วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๓) ลงวันที่ ๒๔ พฤษภาคม พ.ศ. ๒๕๔๘ข้อ ๒ ให้ยกเลิกบทนิยาม ส่วนของผู้ถือหุ้นและบทนิยาม กฎระเบียบที่เกี่ยวข้อง ในข้อ๒ แห่งประกาศคณะกรรมการกำกับการซื้อขายสินค้าเกษตรล่วงหน้าที่ กน ๕/๒๕๔๗ และที่แก้ไขเพิ่มเติมข้อ ๓ ให้ยกเลิกความในข้อ ๓/๑แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๕/๒๕๔๗และที่แก้ไขเพิ่มเติมและให้ใช้ความต่อไปนี้แทนข้อ ๓/๑ ผู้ที่จะได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าต้องมีคุณสมบัติ ดังนี้(๑)มีวัตถุประสงค์เพื่อประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามพระราชบัญญัติ(๒)มีทุนจดทะเบียนเฉพาะหุ้นสามัญไม่ต่ำกว่าห้าสิบล้านบาทสำหรับการยื่นคำขออนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าภายในวันที่ ๓๑ สิงหาคม พ.ศ. ๒๕๕๑และไม่ต่ำกว่าหนึ่งร้อยล้านบาทสำหรับการยื่นคำขออนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตั้งแต่วันที่ ๑ กันยายน พ.ศ. ๒๕๕๑ เป็นต้นไป(๓)มีทุนที่ออกและชำระแล้วเฉพาะหุ้นสามัญและส่วนเกินหรือส่วนต่ำกว่ามูลค่าหุ้นสามัญไม่ต่ำกว่าร้อยละยี่สิบห้าของทุนจดทะเบียนเฉพาะหุ้นสามัญ(๔) มีเงินกองทุนสภาพคล่องสุทธิ (AdjustedNet Capital) ไม่ต่ำกว่าสิบล้านห้าแสนบาท(๕) มีสัดส่วนการถือหุ้นโดยผู้ถือหุ้นสัญชาติไทยเป็นมูลค่าเกินกว่าร้อยละยี่สิบห้าของทุนที่ออกและชำระแล้ว(๖) มีกรรมการผู้จัดการหรือบุคคลผู้มีอำนาจจัดการกิจการของผู้ประสงค์จะขอรับใบอนุญาต ซึ่งต้องมีคุณวุฒิทางการศึกษาไม่ต่ำกว่าปริญญาตรีหรือเทียบเท่าและมีประสบการณ์ในการทำงานไม่น้อยกว่าสามปีหรือมีคุณวุฒิทางการศึกษาต่ำกว่าปริญญาตรีแต่ไม่ต่ำกว่าการศึกษาภาคบังคับหรือเทียบเท่าและมีประสบการณ์ในการทำงานไม่น้อยกว่าสิบปีและไม่มีลักษณะต้องห้ามดังต่อไปนี้(ก) เป็นบุคคลล้มละลาย(ข)เคยได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(ค) เคยเป็นกรรมการผู้จัดการหรือบุคคลผู้มีอำนาจจัดการกิจการของสถาบันการเงินที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(ง) เคยเป็นกรรมการผู้จัดการหรือบุคคลผู้มีอำนาจจัดการกิจการของบริษัทประกันวินาศภัยตามกฎหมายว่าด้วยการประกันวินาศภัยที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(จ) เคยเป็นกรรมการผู้จัดการหรือบุคคลผู้มีอำนาจจัดการกิจการของผู้ประกอบธุรกิจการซื้อขายล่วงหน้าที่ถูกสั่งเพิกถอนใบอนุญาตตามพระราชบัญญัติ(ฉ) เคยถูกถอดถอนจากการเป็นประธานกรรมการกรรมการหรือผู้จัดการของสถาบันการเงินใด เว้นแต่จะได้รับยกเว้นจากคณะกรรมการก.ส.ล.(ช) เคยถูกถอดถอนตามมาตรา ๖๐ แห่งพระราชบัญญัติ(ซ) เป็นคนไร้ความสามารถหรือเสมือนไร้ความสามารถ(ฌ)เคยถูกเพิกถอนการขึ้นทะเบียนหรือถูกเพิกถอนใบอนุญาตใด ๆ ที่ออกตามกฎหมายหรือประกาศระเบียบหรือคำสั่งใด ๆ ที่ออกตามกฎหมายว่าด้วยการซื้อขายสินค้าเกษตรล่วงหน้า กฎหมายว่าด้วยหลักทรัพย์และตลาดหลักทรัพย์กฎหมายว่าด้วยสัญญาซื้อขายล่วงหน้า กฎหมายว่าด้วยการประกอบธุรกิจเงินทุนธุรกิจหลักทรัพย์และธุรกิจเครดิตฟองซิเอร์ กฎหมายว่าด้วยการธนาคารพาณิชย์ กฎหมายว่าด้วยการประกันชีวิตกฎหมายว่าด้วยการประกันวินาศภัย กฎหมายว่าด้วยวิชาชีพบัญชีหรือกฎหมายที่เกี่ยวกับธุรกิจทางการเงินในทำนองเดียวกัน ทั้งนี้รวมถึงการถูกเพิกถอนการขึ้นทะเบียนหรือถูกเพิกถอนใบอนุญาตใด ๆตามกฎหมายต่างประเทศในลักษณะทำนองเดียวกันด้วย เว้นแต่จะได้รับยกเว้นตามหลักเกณฑ์วิธีการและเงื่อนไขที่คณะกรรมการ ก.ส.ล. กำหนด(ญ) เคยถูกไล่ออก ปลดออกหรือให้ออกจากงานอันเนื่องมาจากการกระทำโดยทุจริต(ฎ)เคยต้องคำพิพากษาว่ากระทำความผิดตามพระราชบัญญัติ มาตรา ๑๑๙ มาตรา ๑๒๐ มาตรา ๑๒๑มาตรา ๑๒๒ และมาตรา ๑๒๓เคยต้องคำพิพากษาว่ากระทำความผิดตามกฎหมายว่าด้วยหลักทรัพย์และตลาดหลักทรัพย์ฎหมายว่าด้วยสัญญาซื้อขายล่วงหน้ากฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์กฎหมายว่าด้วยการธนาคารพาณิชย์ กฎหมายว่าด้วยการประกันชีวิตกฎหมายว่าด้วยการประกันวินาศภัย กฎหมายว่าด้วยวิชาชีพบัญชีหรือกฎหมายที่เกี่ยวกับธุรกิจทางการเงินในทำนองเดียวกันในความผิดเกี่ยวกับการกระทำอันไม่เป็นธรรมเกี่ยวกับการซื้อขายหลักทรัพย์ในความผิดเกี่ยวกับการกระทำอันไม่เป็นธรรมที่มีผลกระทบต่อราคาสัญญาซื้อขายล่วงหน้าหรือการกระทำอันไม่เป็นธรรมเกี่ยวกับการใช้ข้อมูลภายในหรือในความผิดอื่นในลักษณะทำนองเดียวกันหรือเกี่ยวกับการบริหารงานที่มีลักษณะเป็นการหลอกลวงฉ้อฉลหรือทุจริต ทั้งนี้รวมถึงการต้องคำพิพากษาว่ากระทำความผิดตามกฎหมายต่างประเทศในลักษณะทำนองเดียวกันด้วย(ฏ) เคยต้องคำพิพากษาว่ากระทำความผิดตามกฎหมายว่าด้วยการป้องกันและปราบปรามการฟอกเงินหรือกฎหมายต่างประเทศในลักษณะทำนองเดียวกันด้วย(ฐ)เคยถูกเปรียบเทียบปรับในความผิดตามพระราชบัญญัติ มาตรา ๑๒๒ วรรคสอง หรือมาตรา ๑๒๓วรรคสอง ในระยะเวลาไม่เกินสองปีโดยนับถึงวันที่ยื่นคำขออนุญาตเคยถูกเปรียบเทียบปรับในความผิดตามกฎหมายว่าด้วยหลักทรัพย์และตลาดหลักทรัพย์ในความผิดเกี่ยวกับการกระทำอันไม่เป็นธรรมเกี่ยวกับการซื้อขายหลักทรัพย์รวมถึงเคยถูกเปรียบเทียบปรับในความผิดตามกฎหมายต่างประเทศในลักษณะทำนองเดียวกันด้วยในระยะเวลาไม่เกินสองปีโดยนับถึงวันที่ยื่นคำขออนุญาต(๗)แสดงได้ว่าจะมีผู้บริหารที่ทำหน้าที่ในการบริหารจัดการและควบคุมดูแลการปฏิบัติงานประจำวันได้แก่ ผู้จัดการ รองผู้จัดการ ผู้ช่วยผู้จัดการ ผู้อำนวยการฝ่าย ผู้จัดการสาขารวมถึงผู้ดำรงตำแหน่งเทียบเท่าที่เรียกชื่ออย่างอื่นที่สามารถปฏิบัติงานให้แก่ผู้ประสงค์จะขอรับใบอนุญาตเต็มเวลา(๘)แสดงได้ว่าจะมีระบบงานและความพร้อมในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าโดยกำหนดแผนการบริหารและแผนการดำเนินงานเป็นลายลักษณ์อักษรอย่างน้อยในเรื่อง ดังต่อไปนี้(ก) โครงสร้างองค์กร (OrganizationChart) หน้าที่และความรับผิดชอบของหน่วยงานต่าง ๆด้านการประกอบธุรกิจการซื้อขายล่วงหน้า ประเภทนายหน้าซื้อขายล่วงหน้า(ข) แหล่งเงินทุนเพื่อการดำเนินงาน(ค) นโยบาย เป้าหมายแผนงานในอนาคตและกลุ่มลูกค้าเป้าหมาย(ง) ระบบปฏิบัติงานด้านการซื้อขายล่วงหน้าโดยอย่างน้อยจะต้องประกอบด้วย๑) หลักปฏิบัติในการติดต่อชักชวนและให้คำแนะนำแก่ลูกค้าและจัดให้มีวิธีการในการประเมินลูกค้าพร้อมทั้งกำหนดนโยบายและขั้นตอนในการกำหนดวงเงินและการอนุมัติวงเงินให้แก่ลูกค้า๒) หลักปฏิบัติวิธีการและขั้นตอนในการรับคำสั่งซื้อขายล่วงหน้า(จ)หลักปฏิบัติในการดูแลเงินและทรัพย์สินของลูกค้า(ฉ) มาตรการและแนวทางที่ใช้ในการดำเนินงานตลอดจนขั้นตอนและวิธีการในการควบคุมและติดตามให้มีการดำเนินการเพื่อป้องกันความขัดแย้งทางผลประโยชน์ในด้านต่างๆ ดังนี้๑) การป้องกันการล่วงรู้ข้อมูลภายในระหว่างหน่วยงานและบุคลากร(Chinese Wall)๒) การแยกหน่วยงานและบุคลากรที่มีหน้าที่ติดต่อชักชวนหรือให้คำแนะนำเกี่ยวกับการซื้อขายล่วงหน้าแก่ลูกค้าออกจากหน่วยงานและบุคลากรที่มีหน้าที่ตัดสินใจซื้อขายล่วงหน้าเพื่อผู้ประสงค์จะขอรับใบอนุญาต๓) การแยกหน่วยงานและบุคลากรที่ปฏิบัติการด้านซื้อขายล่วงหน้า(Back Office) กับหน่วยงานและบุคลากรที่ให้บริการด้านซื้อขายล่วงหน้า(Front Office) ออกจากกันโดยจัดให้มีระบบการตรวจสอบเพื่อยืนยันความถูกต้องในการปฏิบัติงานระหว่างบุคลากรของหน่วยงานดังกล่าวและต้องไม่มอบหมายให้บุคลากรคนหนึ่งคนใดรับผิดชอบการปฏิบัติงานตลอดกระบวนการในลักษณะที่อาจเป็นช่องทางให้เกิดการทุจริตได้๔)ระบบควบคุมดูแลและหลักปฏิบัติในการซื้อขายล่วงหน้าของผู้ประสงค์จะขอรับใบอนุญาต (ProprietaryTrading)๕)ระบบควบคุมดูแลและหลักปฏิบัติในการซื้อขายล่วงหน้าของพนักงานของผู้ประสงค์จะขอรับใบอนุญาตรวมทั้งคู่สมรสและบุตรที่ยังไม่บรรลุนิติภาวะ๖)ระบบป้องกันการซื้อขายล่วงหน้าของนายหน้าซื้อขายล่วงหน้าและพนักงานที่เป็นการเอาเปรียบลูกค้าหรือเข้าข่ายไม่เหมาะสม๗) ระบบป้องกันความปลอดภัยของข้อมูลโดยต้องจัดให้มีการรักษาความปลอดภัยที่เพียงพอแก่การป้องกันมิให้บุคคลที่ไม่มีอำนาจหน้าที่เกี่ยวข้องได้ล่วงรู้หรือแก้ไขเปลี่ยนแปลงข้อมูลเกี่ยวกับการปฏิบัติงานที่บุคคลดังกล่าวไม่มีความรับผิดชอบ(ช) ระบบการบริหารความเสี่ยงซึ่งมีขั้นตอนการรายงานความบกพร่องในการบริหารความเสี่ยงให้ผู้บริหารทราบด้วยโดยจัดทำเป็นคู่มือ(ซ) ระบบการควบคุมภายในโดยกำหนดนโยบายและมาตรการควบคุมภายในซึ่งมีขั้นตอนและวิธีการในการควบคุมและติดตามให้มีการดำเนินการตามนโยบายและระบบที่วางไว้รวมถึงมีวิธีปฏิบัติเกี่ยวกับการตรวจสอบและการควบคุมภายในและการกำกับดูแลการปฏิบัติงานทั้งนี้ ผู้ประสงค์จะขอรับใบอนุญาตต้องจัดให้มีหน่วยงานกำกับดูแลการปฏิบัติงาน(Compliance Unit) และหน่วยงานควบคุมภายใน(Internal Audit) ที่มีความเป็นอิสระในการดำเนินงานและเป็นอิสระจากหน่วยงานอื่น(ฌ) ระบบการจัดเก็บข้อมูลในการดำเนินงาน(ญ)ระบบการดำเนินการเกี่ยวกับข้อร้องเรียนของลูกค้า(๙)มีพนักงานที่สำเร็จการอบรมเกี่ยวกับการซื้อขายล่วงหน้าจากสถาบันที่คณะกรรมการ ก.ส.ล.ให้การรับรองอย่างน้อยห้าคนข้อ ๔ ให้ยกเลิกความในข้อ ๔แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๕/๒๕๔๗และที่แก้ไขเพิ่มเติมและให้ใช้ความต่อไปนี้แทนข้อ ๔ ให้บริษัทจำกัดหรือบริษัทมหาชนจำกัดตามข้อ๓ (๑) หรือผู้ประสงค์จะจัดตั้งบริษัทจำกัดหรือบริษัทมหาชนจำกัดตามข้อ ๓ (๒)ยื่นคำขอความเห็นชอบต่อเลขาธิการในการแต่งตั้งกรรมการผู้จัดการและบุคคลผู้มีอำนาจจัดการกิจการของบริษัทจำกัดหรือบริษัทมหาชนจำกัดตามข้อ๓ (๑) หรือผู้ที่จะเป็นกรรมการผู้จัดการและบุคคลผู้มีอำนาจจัดการกิจการของบริษัทจำกัดหรือบริษัทมหาชนจำกัดที่จะจัดตั้งขึ้นใหม่ตามข้อ๓ (๒) แล้วแต่กรณีทั้งนี้ การเปลี่ยนแปลงกรรมการผู้จัดการและบุคคลผู้มีอำนาจจัดการกิจการหรือผู้ที่จะเป็นกรรมการผู้จัดการและบุคคลผู้มีอำนาจจัดการกิจการของบริษัทจำกัดหรือบริษัทมหาชนจำกัดตามข้อ๓ (๑) หรือบริษัทจำกัดหรือบริษัทมหาชนจำกัดที่จะจัดตั้งขึ้นใหม่ตามข้อ ๓ (๒)แล้วแต่กรณีในระหว่างการพิจารณาคำขออนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าของเลขาธิการต้องได้รับความเห็นชอบจากเลขาธิการด้วยให้บริษัทจำกัดหรือบริษัทมหาชนจำกัดตามข้อ ๓ (๑)หรือผู้ประสงค์จะจัดตั้งบริษัทจำกัดหรือบริษัทมหาชนจำกัดตามข้อ ๓ (๒)แจ้งข้อมูลของผู้ถือหุ้นรายใหญ่ของบริษัทจำกัดหรือบริษัทมหาชนจำกัดตามข้อ ๓ (๑)หรือผู้ที่จะเป็นผู้ถือหุ้นรายใหญ่ของบริษัทจำกัดหรือบริษัทมหาชนจำกัดที่จะจัดตั้งขึ้นใหม่ตามข้อ๓ (๒) แล้วแต่กรณีต่อเลขาธิการตามแบบที่สำนักงานกำหนดข้อ ๕ ให้ยกเลิกความในข้อ ๕ (๑) (ญ)แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๕/๒๕๔๗และที่แก้ไขเพิ่มเติมและให้ใช้ความต่อไปนี้แทน(ญ)จงใจแสดงข้อความอันเป็นเท็จในสาระสำคัญหรือปกปิดข้อความจริงอันเป็นสาระสำคัญที่ควรบอกให้แจ้งในการแจ้งข้อมูลของผู้ถือหุ้นรายใหญ่หรือในรายงานอื่นใดที่ต้องยื่นต่อคณะกรรมการก.ส.ล. หรือสำนักงานข้อ ๖ ให้ยกเลิกความในข้อ ๘แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๕/๒๕๔๗และที่แก้ไขเพิ่มเติมและให้ใช้ความต่อไปนี้แทนข้อ ๘ ผู้ได้รับใบอนุญาตจะเริ่มประกอบธุรกิจการซื้อขายล่วงหน้าประเภทนายหน้าซื้อขายล่วงหน้าได้ ต่อเมื่อ(๑) ผู้ได้รับใบอนุญาตได้ดำเนินการตามหลักเกณฑ์วิธีการและเงื่อนไขที่คณะกรรมการ ก.ส.ล. และสำนักงานกำหนดเกี่ยวกับการประกอบธุรกิจการซื้อขายล่วงหน้า ประเภทนายหน้าซื้อขายล่วงหน้าแล้วทั้งนี้ผู้ได้รับใบอนุญาตต้องพร้อมให้สำนักงานตรวจสอบการดำเนินการดังกล่าวภายในหกเดือนนับตั้งแต่วันถัดจากวันที่ได้รับใบอนุญาตในกรณีที่สำนักงานตรวจสอบแล้วเห็นว่าผู้ได้รับใบอนุญาตยังมิได้ดำเนินการอย่างหนึ่งอย่างใดหรือหลายอย่างตามหลักเกณฑ์วิธีการและเงื่อนไขที่คณะกรรมการ ก.ส.ล.และสำนักงานกำหนดเลขาธิการอาจสั่งให้ผู้ได้รับใบอนุญาตดำเนินการใดตามที่เห็นสมควร(๒)ผู้ได้รับใบอนุญาตเป็นสมาชิกตลาดภายในหกเดือนนับตั้งแต่วันถัดจากวันที่ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ทั้งนี้ผู้ได้รับใบอนุญาตอาจขอขยายระยะเวลาดังกล่าวข้างต้นได้หากมีเหตุจำเป็นและสมควรโดยต้องขอขยายระยะเวลาต่อเลขาธิการก่อนระยะเวลานั้นสิ้นสุดลง(๓)ผู้ได้รับใบอนุญาตต้องมีทุนที่ออกและชำระแล้วเฉพาะหุ้นสามัญและส่วนเกินหรือส่วนต่ำกว่ามูลค่าหุ้นสามัญครบถ้วนตามจำนวนและระยะเวลาที่คณะกรรมการก.ส.ล. หรือสำนักงานประกาศกำหนดเกี่ยวกับการให้นายหน้าซื้อขายล่วงหน้าต้องดำรงทุนที่ออกและชำระแล้วดังกล่าวทั้งนี้ ภายในหกเดือนนับตั้งแต่วันถัดจากวันที่ได้รับใบอนุญาตในกรณีที่ผู้ได้รับใบอนุญาตไม่ดำเนินการอย่างหนึ่งอย่างใดภายในเวลาที่กำหนดตามข้อ๘ (๑) วรรคหนึ่ง ข้อ ๘ (๒) หรือข้อ ๘ (๓)ให้ถือว่าใบอนุญาตประกอบธุรกิจการซื้อขายล่วงหน้า ประเภทนายหน้าซื้อขายล่วงหน้าสิ้นผลบังคับเมื่อพ้นระยะเวลาที่กำหนดในข้อดังกล่าวข้อ ๗ ให้ยกเลิกความในข้อ ๑๐แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๕/๒๕๔๗และที่แก้ไขเพิ่มเติมและให้ใช้ความต่อไปนี้แทนข้อ ๑๐ ค่าธรรมเนียมสำหรับการดำเนินการเกี่ยวกับการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ให้เรียกเก็บในอัตราดังต่อไปนี้(๑) ค่าธรรมเนียมการขออนุญาต คำขอละ ๕๐,๐๐๐บาท (ห้าหมื่นบาทถ้วน)(๒)ค่าธรรมเนียมสำหรับการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(ก)ค่าธรรมเนียมใบอนุญาตประกอบธุรกิจการซื้อขายล่วงหน้า ประเภทนายหน้าซื้อขายล่วงหน้า๑๕๐,๐๐๐ บาท (หนึ่งแสนห้าหมื่นบาทถ้วน)(ข)ค่าธรรมเนียมใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้ารายปี ให้สำนักงานเรียกเก็บตามปีปฏิทินตั้งแต่ปี พ.ศ.๒๕๕๐ เป็นต้นไป ในอัตราปีละ ๑๐,๐๐๐ บาท (หนึ่งหมื่นบาทถ้วน)ทั้งนี้ ตั้งแต่ปี พ.ศ. ๒๕๕๒ เป็นต้นไปค่าธรรมเนียมใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้ารายปี ให้เป็นไปตามที่คณะกรรมการ ก.ส.ล. กำหนด(๓) ใบแทนใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ฉบับละ ๑๕,๐๐๐ บาท(หนึ่งหมื่นห้าพันบาทถ้วน)ข้อ ๘ ให้เพิ่มความต่อไปนี้เป็นข้อ ๑๑/๑แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๕/๒๕๔๗และที่แก้ไขเพิ่มเติมข้อ ๑๑/๑ นอกจากที่ระบุไว้เป็นการเฉพาะแล้วให้สำนักงานมีอำนาจกำหนดหลักเกณฑ์ในรายละเอียดเกี่ยวกับเรื่องที่กำหนดในประกาศนี้เพื่อให้เกิดความชัดเจนในทางปฏิบัติและเพื่อความสะดวกในการตรวจสอบการปฏิบัตินั้นได้ข้อ ๙ ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปประกาศณ วันที่ ๕ มิถุนายน พ.ศ. ๒๕๔๙สมคิดจาตุศรีพิทักษ์รัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๘๒/๒ มิถุนายน ๒๕๕๒